27.6.2022
FI
Euroopan unionin virallinen lehti
C 243/5
c) lisätään tietoisuutta vihreää siirtymää ja kestävää kehitystä koskevan oppimisen hyödyistä ja mahdollisuuksista ja tuetaan virallisen ja epävirallisen koulutuksen oppilaitoksia, mukaan lukien varhaiskasvatus, jotta ilmastonmuutosta, ympäristönsuojelua, luonnon monimuotoisuutta ja kestävyyttä koskevat kysymykset tulisivat merkityksellisiksi oppijoiden arkielämän kannalta, ja edistetään kestävyyteen tähtäävää kulttuuria.
d) kehitetään kaikenikäisten oppijoiden tietoja, taitoja ja asenteita, jotta voidaan elää kestävämmän elämäntavan mukaisesti, edistää kestäviä kulutus- ja tuotantomalleja, omaksua terveellisempiä ja ympäristötietoisempia elintapoja ja edistää yksilöinä ja yhteisesti yhteiskuntiemme muutosta.
e) tuetaan ja parannetaan vihreää siirtymää ja kestävää kehitystä koskevaa opetusta ja oppimista tarjoamalla infrastruktuuri, digitaalisia välineitä ja resursseja sekä tukemalla opetusalan ammattilaisten digitaalisia taitoja.
f) otetaan kaikki oppijat mielekkäällä ja koordinoidulla tavalla mukaan ehdottamaan ja laatimaan lähestymistapoja siihen, mitä, miten ja missä he oppivat vihreästä siirtymästä ja kestävästä kehityksestä niiden edistämiseksi.
kannustetaan sukupuolten tasapuolista osallistumista kaikentaustaisten oppijoiden keskuudessa, mukaan lukien ne, joilla on muita vähemmän mahdollisuuksia.
voimaannutetaan kaikkia oppijoita osallistumaan päätöksentekoon oppilaitoksensa tasolla sekä paikallisissa ja laajemmissa yhteisöissään.
g) kehitetään ja tuetaan tiiviissä yhteistyössä asiaankuuluvien sidosryhmien kanssa opetussuunnitelmaohjelmia ja -kehyksiä, jotka antavat oppijoille aikaa ja tilaa kehittää kestävyysosaamista (17) varhaisesta iästä alkaen.
Sukupolvien välinen oppiminen ja paikalliset esimerkit, ongelmat ja vastaukset voivat tehdä opetussuunnitelmista merkityksel­ lisempiä oppijoille, kun niissä osoitetaan, että ilmastonmuutos, luonnon monimuotoisuus ja kestävyys ovat paikallisia ja niiden hyväksi voi toimia.
h) tuetaan yhteistyötä ja verkostoitumista kestävyyden, ympäristönsuojelun ja luonnon monimuotoisuuden alalla ottamalla toimintaan mukaan muun muassa paikallisviranomaisia, nuorisotyötä tekeviä tahoja, nuorisojärjestöjä, ympäristökoulutuskeskuksia, globaalikasvatuskeskuksia, metsistä ja puistoista vastaavia tahoja, maatiloja, museoita, kirjastoja, kansalaisjärjestöjä, tutkimuslaitoksia, kuluttajajärjestöjä ja yrityksiä.
Näin vahvistetaan virallisen, epävirallisen ja arkioppimisen välisiä yhteyksiä.
i) tuetaan vihreää siirtymää ja kestävää kehitystä koskevan opetuksen ja oppimisen hyvien käytäntöjen ja pedagogisen tutkimuksen laajentamista kaikilla koulutustasoilla ja kaikissa koulutustyypeissä.
5. tukevat oppijoita edelleen harkitsemalla seuraavia toimenpiteitä:
a) annetaan oppijoille esikouluiästä lähtien mahdollisuus ymmärtää, käsitellä ja arvostaa luontoa ja sen monimuotoisuutta, herätellä omaa uteliaisuutta ja ihmettelyä luontoa kohtaan ja oppia toimimaan kestävyyden hyväksi yksilöinä ja yhdessä.
b) lujitetaan vihreää siirtymää ja kestävää kehitystä koskevaa laadukasta elinikäistä oppimista, mukaan lukien harjoittelu, oppisopimuskoulutus, vapaaehtoistyö, opetussuunnitelman ulkopuolinen toiminta, nuorisotyötoiminta ja muut virallisen, epävirallisen ja arkioppimisen muodot sekä niiden väliset yhteydet, myös taloudellisen tuen avulla kansallisten rahoitustukijärjestelmien mukaisesti.
edistetään tähän liittyvää kansalaistoimintaa ja vastaavia ohjelmia ja tunnustetaan ne.
(17) Eurooppalaisessa kestävän kehityksen osaamiskehyksessä (GreenComp) kuvattu kestävyysosaamisen käsite kattaa tiedot, taidot ja asenteet, joita kaikenikäiset oppijat tarvitsevat elääkseen, työskennelläkseen ja toimiakseen kestävällä tavalla (mukaan lukien kriittinen ajattelu, systeemiajattelu ja yhteys luontoon).
Vihreät taidot ovat ammatillisia taitoja, joita tarvitaan kaikilla aloilla ja kaikilla työmarkkinoiden tasoilla vihreän siirtymän toteuttamiseksi, mukaan lukien uusien vihreiden työpaikkojen luominen.